PRITARTA

 Rokiškio rajono savivaldybės tarybos

                                                                                                             2020 m. birželio 26 d. sprendimu Nr. TS-

**SUSITARIMAS**

**DĖL BENDRADARBIAVIMO ĮGYVENDINANT PROGRAMĄ**

 **„ŠVIETIMO LYDERYSTĖ“**

2020 m. birželio d.

Vilnius

**Rokiškio rajono savivaldybė,** juridinio asmens kodas 188772248, registruoto buveinės adresas Respublikos g. 94, LT-42136 Rokiškis, atstovaujama Rokiškio rajonosavivaldybės mero Ramūno Godeliausko, veikiančio pagal Rokiškio rajono savivaldybės tarybos 2020 m. birželio 26 d. sprendimu Nr. TS-... suteiktus įgaliojimus,

*ir*

**ISM Vadybos ir ekonomikos universitetas**, juridinio asmens kodas 111963319, registruotos buveinės adresas Aušros Vartų g. 7A, LT-01304 Vilnius, atstovaujamas rektoriaus Daliaus Misiūno, veikiančio pagal universiteto statutą,

toliau vadinamos **Šalimis**, o kiekvienas atskirai **Šalimi**, sudaro šį Susitarimą dėl bendradarbiavimo įgyvendinant „Švietimo lyderystė“ programą (toliau – **Susitarimas**).

**1 SKYRIUS**

**SUTARTIES OBJEKTAS**

1.1. Šio Susitarimo objektas – Šalių bendradarbiavimas kooperuojant savo žinias, turimą informaciją ir priemones įgyvendinant „Švietimo lyderystė“ programą.

1.2. Šalių bendradarbiavimu siekiama sklandaus ir efektyvaus viešosios įstaigos ISM fondas iniciatyva vykdomos programos „Švietimo lyderystė“ (toliau – **Programa**) tikslų įgyvendinimo.

1.3. Pagrindiniai Programos tikslai:

1) sudaryti galimybes Rokiškio rajono švietimo įstaigų esamiems ir būsimiems vadovams studijuoti magistro studijų programoje „Švietimo lyderystė;

2) sudaryti galimybes Rokiškio rajono švietimo įstaigų vadovams įgyti reikalingas vadybines kompetencijas;

3) organizuoti ir analizuoti tyrimus, sprendžiant Rokiškio rajono švietimo įstaigų vadovų poreikio ir darbo kokybės klausimus.

**2 SKYRIUS**

**ŠIUO SUSITARIMU ROKIŠKIO RAJONO SAVIVALDYBĖ ĮSIPAREIGOJA**

2.1. Teisės aktų nustatyta tvarka ir sąlygomis pagal poreikį teikti turimą informaciją, kuri yra reikalinga Programai įgyvendinti, kitai Šaliai.

2.2. Teisės aktų nustatyta tvarka ir sąlygomis sudaryti sąlygas kitai Šaliai įgyvendinant Programą bendrauti ir bendradarbiauti su Rokiškio rajono savivaldybei pavaldžiomis įstaigomis.

2.3. Esant galimybei dalyvauti kaip Garbės svečias kitos Šalies rengiamuose renginiuose, susijusiose su Programos įgyvendinimu.

**3 SKYRIUS**

**ŠIUO SUSITARIMU ISM VADYBOS IR EKONOMIKOS UNIVERSITETAS ĮSIPAREIGOJA**

3.1. Teisės aktų nustatyta tvarka ir sąlygomis pagal poreikį teikti Rokiškio rajono savivaldybei turimą informaciją, kuri yra reikalinga sklandžiam šalių bendradarbiavimui.

3.2. Tęsti tinkamą programos įgyvendinimą.

3.3. Esant poreikiui teisės aktų nustatyta tvarka bendrauti ir bendradarbiauti su Rokiškio rajono savivaldybei pavaldžiomis įstaigomis, įmonėmis, bendrovėmis ir organizacijomis.

3.4. Informuoti Rokiškio rajono savivaldybę apie vykstančius Programos ar su Programa susijusius renginius tokius, kaip: susitikimai su Programos dalyviais, studentų diplomų teikimo šventės ir kt.

**4 SKYRIUS**

**BAIGIAMOSIOS NUOSTATOS**

4.1. Susitarimas įsigalioja nuo jo pasirašymo dienos ir yra sudaromas neterminuotai.

4.2. Šalys gali nutraukti Susitarimą bendru sutarimu. Susitarimo nutraukimas įforminamas raštu.

4.3. Kiekviena Šalis gali nutraukti Susitarimą vienašališkai raštu pranešusi apie tai kitai Šaliai prieš 14 (keturiolika) kalendorinių dienų.

4.4. Bet koks pranešimas, susijęs su šiuo Susitarimu, turi būti pateikiamas registruotu paštu, per kurjerį, faksu arba išsiunčiant elektroniniu paštu šiame Susitarime nurodytais Šalių adresais. Pasikeitus Susitarime nurodytiems kontaktiniams adresams, Šalis įsipareigoja nedelsiant apie tai informuoti kitą Susitarimo Šalį. Visi pranešimai, išsiųsti paskutiniu Šaliai žinomu adresu laikytini tinkamai įteiktais.

4.5. Šis Susitarimas yra aiškinamas ir vykdomas pagal Lietuvos Respublikos teisės aktus.

4.6. Visi šio Susitarimo pakeitimai, papildymai ir priedai galioja, jeigu jie yra sudaryti raštu, pasirašyti abiejų Šalių.

4.7. Visi ginčai, nesutarimai ar reikalavimai atsirandantys iš šio Susitarimo turi būti sprendžiami derybomis. Jei tokių ginčų, reikalavimų ar nesutarimų nepavyksta išspręsti derybomis per 30 (trisdešimt) kalendorinių dienų nuo pirmos rašytinės pretenzijos pateikimo vienai iš Šalių dienos, jie sprendžiami Lietuvos Respublikos įstatymų nustatyta tvarka.

4.8. Susitarimas sudarytas 2 (dviem) egzemplioriais, turinčiais vienodą teisinę galią, po vieną – kiekvienai Šaliai.

|  |  |
| --- | --- |
| Rokiškio rajono savivaldybė | ISM Vadybos ir ekonomikos universitetas |
| Savivaldybės meras | Rektorius  |
| Ramūnas Godeliauskas | Dalius Misiūnas |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |